text: মুহাম্মদ মিয়া দেওবন্দি (১৯০৩ — ১৯৭৫) ( উর্দু :   محمد میاں دیوبندی ) ছিলেন একজন ভারতীয় সুন্নি ইসলামী পণ্ডিত এবং ভারতের স্বাধীনতা আন্দোলনের নেতা। তিনি হুসেন আহমদ মাদানির শিষ্য এবং উর্দুতে ইতিহাসের  বই লিখার জন্য বিখ্যাত।
  
  জন্ম ও শিক্ষা 
  মুহাম্মদ মিয়া দেওবন্দের রিজভী সৈয়দ পরিবারে ১৯০৩ সালের ৪ অক্টোবর বুলন্দশহরে জন্মগ্রহণ করেন। তিনি বাড়িতে পড়াশোনা শুরু করেন এবং মুজাফফর নগরের এক গৃহশিক্ষকের কাছ থেকে কুরআন শিক্ষা করেন। তিনি ১৯১২/১৯১৩ -তে দারুল উলুম দেওবন্দের ফার্সি শ্রেণিতে ভর্তি হন এবং ১৯২৫ সালে দারুল উলুম দেওবন্দ থেকে স্নাতক সমাপ্ত করেন। তার শিক্ষকদের মধ্যে রয়েছেন: আনোয়ার শাহ কাশ্মীরি এবং ইজাজ আলী আমরুহী।
  
  তিনি হুসেন আহমদ মাদানির শিষ্য ছিলেন।
  
  পেশা 
  মুহাম্মদ মিয়া বিহারে শিক্ষাদানের মাধ্যমে তার  কর্মজীবনের সূূূূচনা করেন। তারপরে তিনি জামিয়া কাসেমিয়া মাদ্রাসা, শাহী মোরাদাবাদে দীর্ঘদিন মুুফতি হিসেবে দায়িত্ব পালন করেন। তিনি জমিয়তে উলামায়ে হিন্দ- এর সংগঠক হিসাবে নিযুক্ত হন এবং এক বছরের জন্য এর প্রধান সংগঠক হিসাবেও দায়িত্ব পালন করেন। জীবনের শেষদিকে তিনি দিল্লির মাদ্রাসা আমিনিয়ায় শায়খুল হাদিস এবং ইদারা মাবিহিত-ই-ফিকহিয়াহ সাধারণ সম্পাদক হিসাবে দায়িত্ব পালন করেছিলেন। তিনি ১৯৫০ সালে দারুল উলূম দেওবন্দের মজলিসে শুরার সদস্য মনোনীত হন।
  
  তার ছাত্রদের মধ্যে রয়েছে মুফতি মাহমুদ, আছার মোবারকপুরী এবং আসির আদ্রাবি।
  
  মৃত্যু এবং উত্তরাধিকার 
  মুহম্মদ মিয়া ৭২ বছর বয়সে ১৯৭৫ সালের ২২ অক্টোবর দিল্লিতে মারা যান। ঐতিহাসিক রচনার জন্য তাঁকে মুআরিখ-ই-মিল্লাত হিসাবে উল্লেখ করা হয়। তাঁর অনুসারীরা তাকে সাইয়্যেদুল মিল্লাত হিসাবে উল্লেখ করেন।
  
  সাহিত্য কর্ম 
  মুহাম্মদ মিয়ার রচনাগুলির মধ্যে রয়েছে:
  
   আহদ-ই-জারিন আরআর মিসালি হুকুমাতে  দ্বীন  
   আসিরানে মাল্টা 
   মিশকাত আল-আতার  
   ইমাম শাহ আবদুল আজিজ আফকার-ও-খিদমত  
   পানিপথ ও বুজুরগান-পানিপত  
   জমিয়তে উলামা-ই-হিন্দ কেয়া হ্যায়? 
   শওহিদ-ই-তাকদাদুস 
   তারেক-ই-ইসলাম 
   মুহাম্মদুল্লাহ কাসেমি রচিত তেহরিক রেশমি রুমাল (ইংরেজিতে অনুবাদে রেশম চিঠি আন্দোলন )। 
   উলামা-ই-হিন্দ কা শান্দার মাযী (২ খণ্ড)  
   উলামা-এ-হক্ক অর উঙ্কে মুজাহিদানা করনাম (২ খণ্ড)  
   ওয়ালিউল্লাহি তেহরিক
  
  আরও দেখুন 
   মুফতি মাহমুদ 
   দারুল উলুম দেওবন্দ
   দেওবন্দি ব্যক্তিত্বের তালিকা
  
  তথ্যসূত্র 
  
  বিষয়শ্রেণী:১৯৭৫-এ মৃত্যু
  বিষয়শ্রেণী:১৯০৩-এ জন্ম
  বিষয়শ্রেণী:দারুল উলুম দেওবন্দের প্রাক্তন শিক্ষার্থী
  বিষয়শ্রেণী:ভারতীয় ইতিহাসবিদ
  বিষয়শ্রেণী:ভারতীয় সুন্নি মুসলিম পণ্ডিত
  বিষয়শ্রেণী:দেওবন্দি ব্যক্তি
  বিষয়শ্রেণী:ভারতীয় মুসলিম
  বিষয়শ্রেণী:২০শ শতাব্দীর ইসলামের মুসলিম পণ্ডিত
title: মুহাম্মদ মিয়া দেওবন্দি